IEry 117
Region: Asia Minor — Ionia

[δημου γνωμ]η επειδη οι εξ ερυθρων παραγενομενο[ι] [μεταπεμπτ]οι δικασται θευφανης φανευ εχεδημος [δεινομενου ε]παμεινων ζωπυρου τημ προση[κου]σαν [σπουδην επ]οιησαντο περι των δικων και τωμ [παρ]α[γραφων και τ]ων ορκων και εφρον[τισ]αν οπως πα[ντες οι εν] [ταις φιλο]τιμιαις οντες τυχοντες τω[ν ισων εν ταις] [κρισεσιν κατα] μηθενα τροπον ελαττωθωσιν οπ[ως ουν] [ο τε δημος] φαινηται μνειαν ποιουμενος τωμ φιλοπο[νως και δικ]αιως κριναντων τας κρισεις και αξιως της τ[ε] [πατριδος] της αποστειλασης αυτους και του δημου [του μετα]πεμψαμενου οι τε απο του νυν εις την πολιν [ημων παρ]αγινομενοι δικασται ειδοτες τας προσηκου[σας τιμα]ς υπαρχουσας τοις αγαθοις ανδρασι προισ[τωνται τ]ων δικαιων μετα πασης σπουδης δεδοχθαι [τωι δημω]ι υπαρχειν θευφανη εχεδημωι επαμεινονι ερυ[θραιοις πολ]ιτειαν και ευεργεσιαν και προεδριαν εν τοις [αγωσι στε]φανωθηναι δε αυτους χρυσωι στεφανωι με[τ αναγορευ]σεως εν τωι αγωνι τωι συντελουμενωι τοις δι[ονυσιοις α]ναγραφηναι δε το ψηφισμα τοδε εις στηλην λι[θινην και α]νατεθηναι την στηλην εν τωι ιερωι του απολ[λωνος τη]ν δε εγδοσιν της στηλης και της αναγραφης [του ψηφι]σματος ποιησασθαι διονυσιον τον εργοδοτην [χειροτο]νηθηναι δε και πρεσβευτην ος αποισει το ψηφισμα [εις την] ερυθραιωμ πολιν και αναγγελει τωι δημωι εφ οις οι [δικασ]ται τιμωνται και αξιωσει δουναι τοπον εν ωι [η στηλ]η σταθησεται υπο του αντιοχεων δημου εν ηι ανα[γραφη]σεται το αντιγραφον του ψηφισματος και την στη[λην α]ναθησει εν τωι αποδειχθησομενω τοπωι το δε ανη[λωμα] το εις τας στηλας και την αναγραφην τωμ ψηφισ[ματω]ν δουναι τους πωλητας διονυσιω τε τωι εργοδοτη [και τωι αιρε]θησομενωι πρεσβευτη απο των προσοδων των [μη εις αλλα α]ποτεταγμενων και περιεσομενων μετα τα προ[------- ομοιω]ς δε και το εσομενον σιτηρεσιον τωι πρεσ[βευτηι ο αν δοξη τοι]ς προεδροις ηρεθη πρεσβευτης γοργιας.